HIRDETMÉNY

Celldömölk Város Önkormányzata kezdeményezte a Celldömölk, 992/1 hrsz alatti mentőállomás fejlesztéséhez szükséges Helyi Építési Szabályzat és az annak mellékletét képező Szabályozási Terv - tárgyalásos eljárással történő - módosítását.

Celldömölk Város Önkormányzatának Képviselő-testülete 11/2022. (IX. 15.) számú önkormányzati rendeletében döntött a Celldömölk Város Helyi Építési Szabályzatáról szóló 34/2006. (XI. 8.) önkormányzati rendelet módosításáról.

Módosítás bemutatása:

A Kh-1 jelű egészségügyi terület (mentőállomás, orvosi rendelő) építési övezeteben az OTÉK 111.§ (2) bekezdése adta felhatalmazás alapján a kialakult helyzet és településrendezési okokból, a közérdek sérelme nélkül a település támogatásával megvalósuló orvosi ügyelet és mentőállomás fejlesztése tervezett.

A részletes építészeti tervezés során feltárásra került, hogy a megalkotott építési előírások és a különféle országos építési előírásoknak való együttes megfelelés miatt szükségessé vált a hatályos helyi építési előírások módosítása.

A legkisebb zöldfelület mértéke 20 %-ra csökkent a korábban előírt 40 % helyett, a kialakítható telekméret 1500 m2-ről 1200 m2-re változott, a megengedhető legnagyobb építménymagasság pedig 10,5 m-ről 6,0 m-re csökkent.

Fehér László

Celldömölk Város Polgármestere